86-jarige vrou gevonnis ná bankroof | Maroela Media
86-jarige vrou gevonnis ná bankroof
Emily Coakley. Foto: Philadelphia Polisie
'n 86-jarige vrou van Pennsilvanië in die VSA het skuld erken dat sy 'n bank in Philadelphia probeer beroof het en is tot 'n jaar se proeftyd gevonnis.
Associated Press berig Emily Coakley (86) het 'n pleitverduideliking ingedien ter versagting van vonnis nadat sy skuld erken het op die aanklagte teen haar, wat onder meer die besit van toerusting om 'n misdaad te pleeg insluit. Coakley is ook vroeër aangekla van roof, diefstal en aanranding, maar die aanklagte van roof en diefstal is later teruggetrek.
Maroela Media het vroeër berig Coakley het verlede jaar 'n TD Bank binnegegaan, 'n rewolwer op 'n kliëntediensbeampte gerig en geëis dat die beampte $400 (ongeveer R4 800) aan haar oorhandig. Die polisie is ontbied en Coakley is sonder verdere drama in hegtenis geneem. Polisiebeamptes het ook op die vuurwapen beslag gelê.
Die aanklaer van die distrik het Dinsdag gesê Coakley het geglo dat die bank haar $400 skuld. Die staatsaanklaer het gesê dat haar gesondheid en die feit dat die vuurwapen nie gelaai was nie bygedra het tot die beslissing op 'n proeftydperk sonder aanmelding.
Coakley se prokureur het nog nie kommentaar gelewer nie.
Verkiesing in Zimbabwe binne ses maande
Hierdie is al n stok ou storie?????
n Misdadiger gebore en sal ook so doodgaan.
Nee man die vrou is 86 jaar en miskien bietjie seniel ook , hulle kon haar gerus gelos het , of net onder huis arres geplaas het .
Dalk was sy al vir dae sonder kos en moes op straat slaap. Hoe sal ons ooit weet? Nie almal wat vra vir hulp word altyd gehelp nie